Un tânăr din București amenință că se aruncă de la etajul 9. A doua tentativă de suicid în ultimele 12 ore
- Cristian Raducanu
- 21 martie 2024, 20:44
A doua tentativă de suicid în mai puțin de 12 ore. Forțele de ordine din Capitală sunt în alertă. Un tânăr amenință că se va arunca de la etajul 9 al unui bloc din Sectorul 5. La fața locului s-au deplasat echipajele de ambulanță și polițiștii de la Secția 19.
Tentativă de suicid în Sectorul 5 din Capitală
Poliția a fost alertată de fratele tânărului care amenință că-și va pune capăt zilelor. "La data de 21 martie 2024 Poliția Capitalei - Secția 19 Poliție a fost sesizată, prin apel 112, de către o femeie, cu privire la faptul că un bărbat, fratele acesteia, în vârstă de 26 de ani, amenință că se va precipita de la etajul 9, din incinta locuinței, situată la o adresă din Sectorul 5.
În sprijinul polițiștilor, la fața locului a mai ajuns o echipă de negociatori precum și un echipaj de la Serviciul Acțiuni Speciale, care fac eforturi pentru a-l convinge pe tânărul respectiv să renunțe la tentativa de suicid.
Amenință că se aruncă de la etajul 9
Intervenția din Sectorul 5 vine la doar câteva ore după un caz similar petrecut la doi pași de Capitală. Preț de câteva ore un alt tânăr a amenințat că se aruncă de la etajul 5 al unui bloc din Capitală. Bărbatul s-a blocat în locuința fostei iubite. Din când în când, bărbatul mai ieșea pe terasa locuinței pentru a cânta la chitară
Bărbatul ar fi pătruns în locuinței fostei partenere după s-ar fi dat drept curier. Femeia a reușit să iasă din locuință și alerteze poliția. Salvatorii au montat la parterul blocului o saltea, în timp ce negociatorii l-au convins să renunțe la tentativa de suicid.
A doua tentativă de suicid în mai puțin de 12 ore
Locatarii au declarat că bărbatul și-a pândit fosta iubită, după care, pentru a putea intra în scara blocului din Chiajna s-a dat drept curier. Martorii au mai precizat că femeia a mai fost agresată în trecut de fostul ei iubit.
Sătulă de agresiunile fostului iubit, femeia a solicitat sprijinul Poliției. Oamenii legii au emis un ordin de restricție pe trei luni, timp în care nu are voie să se apropie de ea, potrivit stirileprotv.ro.